title: Abrincatui
text: An Abrincatui (anvet ivez Abrincatuens) a oa ur bobl c’halian en Arvorig gwechall. Meneget int e skridoù Plinius an Henañ. En aod Bae Menez Mikael, etre an Unelli en norzh hag ar Riedoned er su, e oant staliet.
  
  Caius Julius Caesar ne ra ket anv anezho en e skridoù. Ne oant ket ur bobl c'halloudus, war a seblant. 
  
  Lodek e oant e Kengevredad Arvorig.
  
  Ingena e oa an anv kozh o c'hêr bennañ, da vare donedigezh ar Romaned.
  Legedia ha Legedia Abrincatum e oa hec’h anv diwezhatoc’h, a-raok dont da vezañ Civitas Abrincatum. Abrincatae e oa hec'h anv en Notitia Dignitatum, deuet da vout Avranches hiriv. 
  
  Klotañ a rafe o bro gant an tolead a vez graet Avranchin anezhañ.
  
  Notennoù
  
  Pobloù Arvorig